
ANUNȚ IMPORTANT
Primăria Comunei Bujoreni informează toți contribuabilii – persoane fizice care au domiciliul sau reședința în comuna Bujoreni – cu privire la obligația depunerii Declarației de impunere pentru stabilirea taxei de salubrizare aferente anului 2026.
Termenul limită de depunere este de 30 ianuarie 2026. Scopul este actualizarea datelor din evidențele fiscale ale Primăriei, în special a numărului de persoane care beneficiază de serviciul de salubrizare pentru fiecare imobil/gospodărie.
Declarația de impunere se poate depune:
- la Compartimentul Impozite și Taxe Locale din cadrul Primăriei Bujoreni;
- prin e-mail, la adresa: bujoreni@vl.e-adm.ro

Formularul tipizat este atașat prezentului anunț.
În cazul în care apar modificări privind situația declarată (schimbarea numărului de persoane, dobândirea sau înstrăinarea unui imobil, deces, chirie, contract de comodat etc.), contribuabilii au obligația de a depune declarație rectificativă în termen de 30 de zile de la data producerii modificării.
ATENȚIE!!! ÎN SITUAȚIA NEDEPUNERII DECLARAȚIEI DE IMPUNERE ÎN TERMENUL LEGAL, TAXA DE SALUBRITATE PENTRU ANUL 2026 VA FI STABILITĂ DIN OFICIU, PE BAZA DATELOR EXISTENTE ÎN EVIDENȚELE PRIMĂRIEI BUJORENI, CU PERSOANELE CARE FIGUREAZĂ LA ROLUL AGRICOL ȘI FISCAL.  
❗️PRECIZARE IMPORTANTĂ ❗️
Declarația de impunere trebuie însoțită de documente justificative pentru persoanele înscrise la rolul fiscal și agricol care nu datorează taxa de salubrizare, cu menționarea motivului scutirii (ex.: locuiesc în altă localitate, sunt plecate la studii universitare etc.).
În declarație se vor completa numele tuturor persoanelor care vor plăti taxa de salubrizare. 
În lipsa documentelor justificative, taxa de salubrizare pentru anul 2026 va fi stabilită din oficiu, pe baza persoanelor care figurează la rolul fiscal și agricol.

Vă mulțumim pentru colaborare!

PRIMĂRIA COMUNEI BUJORENI

